Αγαπητοί Συνάδελφοι,

Το Ελληνικό Δίκτυο Διαβήτη Πρωτοβάθμιας Φροντίδας Υγείας (ΕΔΔΙΠΦΥ) έχει την χαρά και τιμή να σας προσκαλέσει στο **2ο Webinar** της ετήσιας σειράς μετεκπαιδευτικών μαθημάτων του **με θέμα: "Το μονοπάτι της Διάγνωσης στον Σακχαρώδη Διαβήτη"**, που θα πραγματοποιηθεί τη **Δευτέρα 21/02/2022 και ώρα 20:00-21:15, με δωρεάν συμμετοχή.**

**Σκοπός** αυτού του διαδικτυακού σεμιναρίου είναι να εκπαιδεύσει τους επαγγελματίες υγείας στον προσυμπτωματικό έλεγχο, τη διάγνωση και ταξινόμηση του σακχαρώδη διαβήτη, βάσει των πλέον πρόσφατων κατευθυντήριων οδηγιών και στρατηγικών βασισμένων σε αποδείξεις, και διανθισμένων με τη χρήση κλινικών παραδειγμάτων.

Σας υπενθυμίζουμε ότι τα διαδικτυακά μαθήματα για το 2022 είναι 10, ένα για κάθε μήνα του έτους (πλην Ιουλίου-Αυγούστου) και διεξάγονται κάθε 3η Δευτέρα του μήνα στις 8:00μμ με διάρκεια μίας ώρας και ενός τετάρτου. Το αναλυτικό πρόγραμμα των μαθημάτων μας είναι διαθέσιμο στην ιστοσελίδα: <https://primarycarediabetes.gr/webinars2022/>, ενώ το κανάλι μας στο Youtube, που σταδιακά θα εμπλουτίζεται με πληθώρα ενημερωτικού και εκπαιδευτικού υλικού και όπου μπορείτε να εγγραφείτε δωρεάν, είναι διαθέσιμο [ΕΔΩ](https://www.youtube.com/channel/UC0h2-Rs9D7Uanv2MZrVo-pg).

Θα αποτελέσει μεγάλη χαρά και ιδιαίτερη τιμή για εμάς, η παρουσία και η ενεργός συμμετοχή σας. Μπορείτε να εγγραφείτε δωρεάν στον παρακάτω σύνδεσμο: <https://primarycarediabetes.gr/subscribe-webinar/>

Με εκτίμηση

Για το ΕΔΔΙΠΦΥ

Ο Πρόεδρος
Δρ. Φίλιππος - Ριχάρδος Δομάγερ

Ο υπεύθυνος εκπαίδευσης
Δρ. Νικόλαος Τσακουντάκης